พึ่งมีโอกาสแวะมาทานร้านนี้ที่สาขาเมืองไทย จริงๆ ตั้งใจจะซื้อเป็นขนาดมินิ เพราะจะได้ไม่ต้องทานเยอะมาก

ไปถึงหน้าร้านช่วงเที่ยงๆ ไม่มีคิวเลยแต่ไม่มีขนาดมินิขาย ต้องรอ 15 นาที เหลือแต่หน้าชาเขียวกับชอคโกแลต ซึ่งค่อนข้างเฉยๆ ส่วนตัวชอบ original มากกว่า

ถ้าสั่งขนาดใหญ่ ไซส์มาตรฐาน สามารถซื้อได้เลยไม่ต้องรอ เลยสั่งเป็น original cheese tart (415 บาท) มาแทน ขนาดค่อนข้างใหญ่ ดูแล้วน่าจะคุ้มกว่าซื้อเป็นชิ้นสไลด์ แต่ texture ของแป้งและไส้ของขนาดปกติกับขนาดมินิจะเป็นคนละแบบ แล้วแต่คนชอบ ถ้าชอบครัสต์กรอบหน่อย น่าจะชอบแบบมินิมากกว่า

Original cheese tart รสเบาๆ ไม่หนักเกินไป แต่ส่วนตัวชอบให้รสชีสเข้มกว่านี้ ส่วนแป้ง Tart ค่อนข้างเหนียวไป ตัดค่อนข้างลำบาก 

ถ้าเทียบกับร้านชีสเค๊กอื่นๆ ที่ญี่ปุ่น ยังมีอีกหลายร้านที่ทำได้อร่อยกว่าร้านนี้ หรือสูตรเปลี่ยนไปหรือเปล่า ทำไมมันไม่ค่อยอร่อยอย่างที่คิด